钦定古今图书集成/明伦汇编/官常典/第635卷 > 倪若水
## 钦定古今图书集成/明伦汇编/官常典/第635卷 > 倪若水

按《唐书》本传：“若水，字子泉，恒州槁城人。擢进士第，累
迁右台监察御史。黜陟剑南道，绳举严允，课第一。开
元初，为中书舍人、尚书右丞，出为汴州刺史，政清净，
增修孔子庙，兴州县学庐，劝生徒。身为教诲，风化兴
行。元宗遣中人捕䴔䴖溪𪉅南方，若水上言：农方田
妇方蚕，以此时捕奇禽怪羽，为园籞之玩，自江岭而
南达京师，水舟陆赍，所饲鱼虫稻粱，道路之言，不以
贱人贵鸟望陛下邪？”帝手诏褒答，悉放所玩谪，使人
过取罪，而赐若水帛四十段。未几，入为户部侍郎，复
拜右丞相，卒。